Hy gaan ook oor ons regspreek oor alles wat ons verkeerd gedoen het - maar sy regspraak sal ons nie veroordeel nie.
Daarmee saam stel hierdie hoofstuk nog 'n saak baie skerp: Sonde teen die Here word altyd gestraf, ongeag wie dit doen.
Die dinge waarvan Jesaja skryf in die hoofstuk wat ons saamgelees het, gebeur alles in die tyd van Koning Hiskia. Sanherib, die aanvoerder van die Assiriërs het geweld gepleeg onder die mense van Juda. Afgesien van hierdie verdrukking het hy baie swaar belastings op hulle gelê.
Die Here wou Sanherib inderdaad gebruik om Juda te straf omdat hulle geloof teenoor die Here so verswak het dat 'n groot deel van die volk in heidendom verval het.
Maar die Here wou nie hê dat Sanherib sy boekie te buite moes gaan en ooreenkomste wat hy met die volk gesluit het verbreek en swaarder eise in die plek daarvan stel nie.
Hierdie troubreuk van die heiden word nou die aanleiding vir hierdie stuk profesie waarin die Here vir sy volk laat weet dat Hy hierdie heiden op sy tyd gaan vernietig omdat hy teen die Here gesondig het. (Die mense van vandag sal maklik redeneer dat hierdie heidene mos nie die Here aanbid het nie, en dat hulle daarom onskuldig is - die Here sal onregverdig wees as Hy hulle straf.)
Hy straf alle sondes ongeag wie dit doen, en Hy hou troubreuk teen almal wat dit doen, ongeag of hulle Hom dien of nie.
Terwyl Jesaja gebid het, het die Here op die een of ander manier aan hom openbaar dat hierdie gebed verhoor word, want hy profeteer dat die Here met 'n gedawer sal kom.
Die profeet beskryf die agressie wat daar in die koms van die Here sal wees: die Here sal Hom verhef.
Dit beteken dat die vyande van die Here sal sien dat Hy nie net gewoonweg kom nie - Hy kom om hulle te verdelg.
Die vlug van die Assiriërs sal so erg wees dat die Here alles wat hulle al by die ander volke geroof en gebuit het, van hulle sal afstroop soos wat sprinkane die veld kaalstroop waar hulle verbytrek.
Die profeet oortuig die volk wat na hom luister dat die dinge wat hy sê waar is. Hulle moet net onthou Wie die HERE is.
Die Here is hoog verhewe, want Hy woon in die hoogte. Hy het Sion vervul met reg en geregtigheid (v. 5.).
Jesaja was 'n profeet wat baie diep onder die indruk van die Here se grootheid en almag was, veral ook seker omdat die Hete dit aan Hom openbaar het.
Die Here sal regters en raadsmanne gee soos die wat vroeër die waarheid gepraat het en die wil van die Here gedoen het.
Verder moet hulle hulle oë oophou vir dinge wat sleg en verkeerd is en dit moet hulle dadelik regstel.
Iets wat baie belangrik is, is dit wat in Jesaja 1: 27 staan: Die Here sal hulle weer regverdig maak, maar Hy sal hulle eers straf vir die sonde wat hulle gedoen het.
Dit is waarom Jesaja op hierdie punt die fokus van sy oordeel wegswaai van Sanherib af en die ligkol op Juda laat val.
Hulle moet nie die indruk hê dat die Here die heidene gaan straf, maar dat hulle gered sal word omdat hulle deel is van die uitverkore volk nie.
Om seker te maak dat alle mense die boodskap goed kry, roep die Here dat die wat ver is moet hoor wat Hy gedoen het en dat die wat naby is (Juda) sy gesag moet erken.
Jesaja het hulle toe geantwoord dat dit nie so is dat alle mense verlore gaan wanneer die Here naby hulle kom nie. Al die mense wat regverdig lewe, gaan baie naby aan die Here bly:
Hy wat in geregtigheid wandel en spreek wat reg is, wat gewin deur afpersing versmaad, wat sy hande uitskud om geen omkoopgeskenke aan te gryp nie, en wat sy oë sluit om wat sleg is nie te sien nie.
In vers 5 het Jesaja gesê dat die Here verhewe is en dat Hy in die hoogte woon. Nou sluit hy daarby aan met 'n beskrywing van die woonplek van die regverdige - dit lyk net soos die Here s'n:
Ons is nie Juda nie, maar die betekenis van hierdie profesie vir hulle en vir ons is presies dieselfde.
Wanneer die Here op die wolke verskyn, sal Hy al die wat nie in totale oorgawe gelewe en geglo het nie, doodgewoon wegbrand in sy toorn.
Dit laat ons nie troosteloos op 'n hopie nie. Die wat glo, sal die Koning in sy skoonheid sien, en saam met Hom 'n wyd uitgestrekte land. Dit is hier waar ons op die hoogte woon, en waar die Here se uitgestrekte arm ons veiligheid elke dag waarborg.
Die HERE se seën sal brood en water waarborg. Daarmee word die kommerloosheid van die hiernamaals by die Here beskryf.
In hierdie nuwe land en nuwe tyd is daar nie meer - en ook nie weer - dinge soos omkopery en bedrog nie. Daar is die Here ons Regter. Die vers is inderdaad 'n jubellied wat vertel waarom ons verlossing bo alle twyfel vasstaan:
Die straf wat Hy verduur het as gevolg van hierdie swak en verkeerde regspraak was terselfdertyd die straf van die Here wat Hy gedra het vir ons sondes.
Openbaring 19 beskryf Hom as die Oorwinnaar op sy haelwit perd wat met sy woord die nasies oorwin en sy uitverkorenes verlos.
Hy kom as die ewige Koning wat oor sy Kerk regeer en sy uitverkorenes beskerm en bewaar met sy krag.